Konkursa “Mana vecpilsēta” noteikumi

1. **Vispārīgie noteikumi**
	* Fotokonkurss “Mana vecpilsēta” mērķis ir veicināt sabiedrības interesi par Kuldīgas kultūrvēsturisko mantojumu, iedvesmot iedzīvotājus un pilsētas viesus iemūžināt Kuldīgas vecpilsētu fotogrāfijās, kā arī popularizēt Kuldīgu Latvijā un pasaulē.
	* Konkursa norises laiks no 16.09. līdz 30.09.
2. **Konkursa organizatori**
	* Konkursa organizators: Kuldīgas novada pašvaldības mārketinga un sabiedrisko attiecību nodaļa
	* Kontaktinformācija: ilva.auzina@kuldigasnovads.lv
3. **Dalībnieki**
	* Konkursā var piedalīties jebkurš interesents, neatkarīgi no vecuma un profesionālās pieredzes.
	* Dalība konkursā ir bezmaksas.
4. **Fotogrāfiju iesniegšana**
	* Katrs dalībnieks var iesniegt neierobežotu skaitu fotogrāfiju.
	* Fotogrāfijām jāatspoguļo Kuldīgas vecpilsēta – tās arhitektūra, ielas, kultūras un sabiedriskā dzīve, pilsētas atmosfēra.
	* Fotogrāfijas jāiesniedz līdz 28.09.2025. ieskaitot, sūtot uz e-pastu ilva.auzina@kuldigasnovads.lv, publicējot sociālajos tīklos Instagram vai Facebook ar aprakstā iekļautu tēmturi #manakuldīga
	* Pieteikumā jānorāda: vārds, uzvārds, kontaktinformācija.
5. **Darbu vērtēšana**
	* Iesniegtos foto apkopos Kuldīgas novada pašvaldības mārketinga un sabiedrisko attiecību nodaļa un nākošajā kārtā tikušos publicēs vietnē Facebook Kuldīgas pašvaldības kontā.
	* Balsošana norisināsies Kuldīgas pašvaldības Facebook kontā no 29.09.2025. līdz 03.10.2025.
	* Vērtēšanas kritēriji: 3 visvairāk pozitīvo emocijzīmju ieguvušo attēlu autori saņems Kuldīgas novada suvenīrus.
	* Konkursa laureāti tiks paziņoti 06.10.2025. Kuldīgas pašvaldības Facebook kontā.
6. **Autortiesības**
	* Dalībnieks apliecina, ka iesniegtie darbi ir oriģināli, nav radīti ar mākslīgā intelekta palīdzību un nepārkāpj trešo personu tiesības.
	* Piedaloties konkursā, dalībnieks piekrīt, ka organizators drīkst izmantot iesniegtās fotogrāfijas pasākumu publicitātei, izstādēm, Kuldīgas novada pašvaldības mārketinga mērķiem, komunikācijā sociālajos tīklos.